**Trăiește-ți clipa**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trăiește-ți clipa cu ardoare,

Prin ea ești ieri, ești azi. ești mâine,

Nu pierde vraja vieții, că te dore,

Nu fi absent, nu te abține !

Oferă-ți fericiri mistuitoare,

Încarcă-te cu doruri îngerești.

Șireată, clipa-i trecătoare,

Ea zboară prin ferestrele cerești.

Iubește tumultoasa tinerețe.

Ferește-te de ger și falsitate,

Clătește-te cu rouă-n diminețe.

Pune-ți cravată la onestitate.

Adună-ți bucuriile din stele,

Alungă-ți norii gândurilor reci,

Împodobește-ți ziua cu zorele,

Noaptea în basme s-o petreci.

Nu plânge că te-apropii de neant,

Oricum te înfrățești cu veșnicia,

Ascunde-ți teama ta de demoni,

Sorbind din cupa vieții veselia !